རྗེ་བདག་ཉིད་ཆེན་པོ་དེའི་སློབ་མ་ནི།བླ་མ་ཆོས་འབྲེལ་གསན་པ་བཞི།སྔ་ཚར་བཞི།འཁོར་དག་པ་རྣམ་བརྒྱད།སྲས་ཀྱི་ཐུ་བོ་གཉིས།འཁོར་ཁྱད་པར་དུ་འཕགས་པ་བཞི།ནང་ཐུགས་ཀྱི་སྲས་གཅིགའཕྲིན་ལས་ནམ་མཁའ་དང་མཉམ་པའི་བུ་ཆེན་བཞི།དབུས་གཙང་བསྟན་པའི་སྒྲོན་མེ་བཅུ།གཞན་དོན་ལྷུན་གྱིས་གྲུབ་པའི་སེམས་དཔའ་དྲུགམི་དབང་གཙུག་ན་མཛེས་པའི་ཏི་ཤྲཱི་གཉིས།རྒྱ་ཆེན་མང་དུ་ཐོས་པའི་དཔོན་སྲས་གཉིས།སྦྱངས་པའི་ཡོན་ཏན་འཛིན་པའི་ཅོག་ཆེ་ཆུང་གཉིས།རྣམ་དཔྱོད་ཕུལ་དུ་བྱུང་བའི་མཁས་པ་གཉིས།བསྟན་པ་ཕྱོགས་མཐར་སྤེལ་བའི་དར་ཆེན་དྲུགསྐད་གཉིས་སྨྲ་བའི་ལོ་ཙཱ་བ་གཉིས།ས་སྐྱོང་ཆོས་རྗེ་དྲུགགསུང་རབ་མང་དུ་མཁྱེན་པའི་བསྟན་འཛིན་བརྒྱད།མདོ་རོང་གི་མཁས་པ་བཞི།མཁའ་སྤྱོད་གྲུབ་པའི་གདུང་རྒྱུད་གཉིས།སྐྱེས་བུ་ཡ་མཚན་ཅན་གཉིས།སྤྱན་སྔ་བརྒྱད།ཁྲི་སྟེང་མཛེས་པའི་བླ་ཆེན་བཞི།ཚོགས་པ་སྐྱོང་བའི་མཁན་པོ་བཞི།སྡེ་དགོན་ཕྲ་མོའི་ཆེན་པོ་ལྔ།ཆོས་སྒོ་བ་གཉིས།འཆད་ཉན་གྱི་རྒྱལ་མཚན་སྒྲེང་བའི་སློབ་དཔོན་བཞི།རིགས་པ་སྨྲ་བའི་དཀའ་བཅུ་བ་བཞི།ཚིག་དོན་འཛིན་པའི་དཀའ་བཞི་བ་བཅུ།རྣམ་པར་དག་པའི་གནས་བརྟན་དྲུགཚེ་བློས་བཏང་གི་རྟོགས་ལྡན་ལྔ་ལ་སོགས་པ་ལུང་རྟོགས་ཀྱི་ཡོན་ཏན་ལ་མངའ་བརྙེས་པའི་མཁས་པ་ཆེན་པོ་སྙན་གྲགས་ཅན་མཐའ་ཡས་པ་ཡོད་དོ།།